Koprivničko-križevačka županija

**Koprivničko-križevačka županija** je hrvatska županija smještena u sjeverozapadnom dijelu države.

## Administrativna podjela i stanovništvo

Županija je podijeljena na 3 grada i 21 općinu.
* Gradovi:
** Grad Đurđevac
** Grad Koprivnica
** Grad Križevci
* Općine:
** Općina Drnje
** Općina Đelekovec
** Općina Ferdinandovac
** Općina Gola
** Općina Gornja Rijeka
** Općina Hlebine
** Općina Kalinovac
** Općina Kalnik
** Općina Kloštar Podravski
** Općina Koprivnički Bregi
** Općina Koprivnički Ivanec
** Općina Legrad
** Općina Molve
** Općina Novigrad Podravski
** Općina Novo Virje
** Općina Peteranec
** Općina Podravske Sesvete
** Općina Rasinja
** Općina Sokolovac
** Općina Sveti Ivan Žabno
** Općina Sveti Petar Orehovec
** Općina Virje

### Stanovništvo
Prema popisu stanovništva iz 2021. godine županija je imala 101.221 stanovnika ( 2.6 % stanovništva Hrvatske ) sa prosječnom gustočom naseljenosti od 58 stanovnika/km2. Etnički sastav je bio sljedeči: Hrvati 96 %, Srbi 1.5 %, Romi 1.0 % Slovenci 0.1 %, i drugi.

Današnji raspored stanovništva u prostoru posljedica je gospodarskih i društvenih procesa u posljednjih pola stoljeća. Prisutni su procesi deagrarizacija, industrijalizacija, deruralizacija i urbanizacija. Oni su ubrzali proces napuštanja ruralnih naselja i porast stanovništva gradova (Koprivnica, Križevci i Đurđevac).

## Županijska uprava
## Geografija
Koprivničko-križevačka županija je smještena u sjeverozapadnom dijelu Republike Hrvatske. 
Površinom od 1.746 km2 sedamnaesta je županija po veličini u Hrvatskoj. 
Sjeveroistočni dio županije čini dolina rijeke Drave na kojem prevladava poljoprivredna djelatnost sa značajnim nalazištima nafte i zemnog plina. Veća naselja ovog prostora su Koprivnica i Đurđevac.

## Historija
Križevački župan se spominje 1193. što ukazuje da je već tada postojala Križevačka županija. Na prostoru oko nje postojalo je u srednjem vijeku više županija. Najpoznatija od njih je Komarnička županija - koja je zauzimala prostor uz rijeku Dravu - Podravina. Manje županije su oko 1350. udružene s Križevačkom u jedinstvenu županiju. Srednjovjekovne županije nisu imale jedinstvena središta već je sjedište bilo privremeno ono mjesto gdje je stolovao veliki župana. Ta je županija u vrijeme osmanskih prodora sjedinjena sa Zagrebačkom u jedinstvenu upravu kojoj je na čelu bio hrvatski podban. No, Križevačka županija i dalje postoji.

Moderna Križevačka županija utemeljena je 1759. - njeno središte postaje grad Križevci, a 1886. je sjedinjena s Bjelovarskom u Bjelovarsko-križevačku županiju (sjedište je bilo Bjelovar) koja je opet postojala do 1922.

Godine 1993. osnovana je Koprivničko-križevačka županija - sjedište grad Koprivnica na tradiciji stare Križevačke županije (ali i Komarničke županije). Prvi župan Koprivničko-križevačke županije je bio: Ivan Stančer (1993. - 1997. ), drugi Nikola Gregur (1997. - 2001. ), treći Josip Friščić (2001. - 2008.) i četvrti Darko Koren (2008. do danas).

## Privreda
Sa stajališta poljoprivredne regionalizacije Koprivničko-križevačka županija spada u panonsku regiju. Poljoprivredni prostor Županije sastoji se od pet mikroregionalnih cijelina: 
* Podravski poljoprivredni bazen (Podravina)
* Prekodravlje
* Istočni i sjeveroistočni dio (Bilogora)
* Kalničko područje (Kalnik)
* Kalničko-prigorski dio županije

Podravski poljoprivredni bazen i Prekodravlje je područje s intenzivnom poljoprivrednom proizvodnjom. Ostale grane gospodarstva županije su proizvodnja mlijeka (Naturaagro - PZ Đurđevac), proizvodnja hmelja, stočarstvo, povrćarstvo i vinogradarstvo.
 
## Kultura
Putujući od Zagreba prema Koprivnici, nailazi se Obrež i Kalničke klijeti. Tu su još i utvrde Veliki Kalnik, Koprivnička utvrda i Stari grad Đurđevac, i kompleks dvoraca i perivoja Erdödy u Gornjoj Rijeci, manastirski kompleks kraj sela Lepavina i kompleks dvoraca Inkey i župne crkve Sv. Križa u Rasinji.

### Turizam
Najvažnije destinacije županije su Galerija naivne umjetnosti u Hlebinama,Galerija Večenaj u Goli, župna crkva Sv. Ane, grkokatolička katedrala Sv. Trojstva i crkva Sv. Križa u Križevcima, povijesno središte Križevaca, prehrambeni muzej “Podravka” – Koprivnica, Stari grad Đurđevac i Galerija Lacković – Batinske, krajolik Kalnika, stari grad Kalnik i Mali Kalnik.

## Znamenitosti
Na području Koprivničko-križevačke županije ima jedanaest zaštićenih dijelova prirode, koji zauzimaju površinu od cca 5550 ha.
* Posebni rezervati :
** geografsko-botanički: Đurđevački pijesci
** botanički: Mali Kalnik
** ornitološki: Veliki Pažut
** šumski: Crni Jarci, Dugačko Brdo 
* Park šuma: Župetnica 
* Zaštićeni krajolici:
** Čambina
** Kalnik 
* Spomenik prirode:
** Sedam stabala hrasta lužnjaka smještenih u parku koji okružuje zgradu šumarije Repaš
* Spomenici parkovne arhitrkture:
** Park kraj Osnovne škole ˝Vladimir Nazor˝, Križevci
** Park kraj poljoprivredne škole u Križevcima

## Vanjske veze

* Službena stranica županije